**Ягор Хвалько** (нар. 18 лютага 1997, Баранавічы) — беларускі футбаліст, абаронца азербайджанскага клуба «Кяпаз» з Гянджы.

Клубная кар’ера
---------------

Выхаванец баранавіцкай ДЮСШ-5, пазней трапіў у структуру гродзенскага «Нёмана», дзе з 2015 года пачаў выступаць за дубль. У першай палове 2016 года стаў прыцягвацца да асноўнай каманды, але так і не дэбютаваў за яе. У жніўні 2016 года быў аддадзены ў арэнду «Лідзе», дзе замацаваўся ў аснове і быў прызнаны аматарамі найлепшым іграком каманды ў сезоне.

Па заканчэнні сезона 2016 вярнуўся ў «Нёман», да сезона 2017 рыхтаваўся з асноўнай камандай гродзенцаў. У красавіку 2017 года гуляў за дубль, пазней стаў трапляць у асноўную каманду. 7 мая 2017 года дэбютаваў у Вышэйшай лізе, адгуляўшы ўсе 90 хвілін у матчы супраць магілёўскага «Дняпра» (3:0). Пазней замацаваўся ў цэнтры абароны гродзенцаў.

У лютым 2018 года падоўжыў кантракт з «Нёманам» да канца сезона 2018. Сезон 2018 пачынаў у стартавым складзе каманды, аднак са жніўня стаў гуляць пераважна за дубль.

У лютым 2019 года падоўжыў кантракт з гродзенцамі на тры гады і адначасова быў аддадзены ў арэнду мінскаму «Промню». Неўзабаве «Прамень» пераехаў у Магілёў і аб’яднаўся з мясцовым «Дняпром», і абаронца стаў іграком аб’яднанай каманды, якая атрымала назву «Дняпро». У першай палове сезона 2019 нярэдка з’яўляўся ў стартавым складзе магіляўчан, са жніўня стаў у асноўным заставацца на лаўцы запасных.

У студзені 2020 года пасля вяртання з арэнды пачаў трэніравацца з «Нёманам» і пачаў яго складзе сезон 2020. Пераважна заставаўся на лаўцы запасных, гуляў за дубль, з мая 2020 года не з’яўляўся на полі.

У лютым 2021 года пачаў трэніравацца з дзяржынскім «Арсеналам» і ў сакавіку афіцыйна стаў іграком каманды. Замацаваўся ў якасці трывалага іграка асновы, па выніках сезона 2022 дапамог клубу выйсці ў Вышэйшую лігу. У ліпені 2022 года па пагадненні бакоў пакінуў «Арсенал» і неўзабаве далучыўся да азербайджанскага «Кяпаза». У чэрвені 2023 года падоўжыў кантракт з «Кяпазам» яшчэ на год.

Міжнародная кар’ера
-------------------

У 2015 годзе гуляў за юніёрскую зборную Беларусі ў кваліфікацыі чэмпіянату Еўропы.

У лістападзе 2016 года быў упершыню выкліканы ў моладзевую зборную Беларусі, але тады з-за траўмы так і не згуляў за яе. Дэбютаваў у моладзевай зборнай 31 мая 2017 года, адгуляўшы першы тайм таварыскага матча супраць Расіі (0:7).

У ліпені 2017 года выступаў за другую зборную Беларусі на Кубку Караля ў Тайландзе.

Дасягненні
----------

* Беларусь Пераможца Першай лігі чэмпіянату Беларусі: 2021

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2015 | дубль | Нёман | Беларусь | 21 | 1 |
| 2016 (1) | дубль | Нёман | Беларусь | 15 | 0 |
| 2016 (2) | Д2 | Ліда | Беларусь | 11 | 0 |
| 2017 | Д1 | Нёман | Беларусь | 18 | 0 |
| 2018 | Д1 | Нёман | Беларусь | 19 | 0 |
| 2019 | Д1 | Дняпро | Беларусь | 14 | 0 |
| 2020 | Д1 | Нёман | Беларусь | 1 | 0 |
| 2021 | Д2 | Арсенал | Беларусь | 27 | 5 |
| 2022 (1) | Д1 | Арсенал | Беларусь | 13 | 1 |
| 2022/23 | Д1 | Кяпаз | Азербайджан | 27 | 2 |
|

Заўвагі
-------

1. ↑  Egor Khvalko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Футбол. "Неман" отдал в аренду Носко, Квенцера и Хвалько
3. ↑  "Неман" продлил контракт с Хвалько
4. ↑  "Неман" продлил контракт с Хвалько и отдал его в аренду "Лучу"
5. ↑  Отпуск остался позади
6. ↑  Хвалько стал игроком дзержинского "Арсенала"
7. ↑  Футбол. Егор Хвалько покинул дзержинский "Арсенал" **(нявызн.)**(недаступная спасылка). Архівавана з першакрыніцы 21 ліпеня 2022. Праверана 21 ліпеня 2022.
8. ↑  Егор Хвалько перешел в азербайджанский "Кяпаз"
9. ↑  Хвалько продлил контракт с "Кяпазом" (руск.). *football.by* (25 чэрвеня 2023). Праверана 27 чэрвеня 2023.

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |